Lietuvių kalbos ir literatūros olimpiada Lietuvos ir užsienio lietuviškų mokyklų

9–12/I–IV gimnazijos klasių mokiniams

2021 m.

**9–10 klasės (I–II gimnazijos klasės)**

Respublikinis etapas

Užduočių atlikimo laikas – 2 val.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Dalyvio vardas, pavardė

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Mokyklos pavadinimas

**Maksimalus taškų skaičius: 91 taškas**

|  |  |
| --- | --- |
| **Vertinimas:** |  |

**I UŽDUOTIS**

**Perskaitykite ištrauką ir atsakykite į klausimus.**

...Ir graudu, ir gaila man pasidaro savęs, kai atminties akimis pamatau berniuką, vis kiūtantį ir kiūtantį prie lango su knyga rankose. Lauke – balta žiema, balta kaip popieriaus lapas...

1. Kokio kūrinio pabaiga čia pacituota? Nurodykite autorių ir kūrinio pavadinimą.

|  |
| --- |
|  |

2. Atkreipę dėmesį į ištraukos menines priemones ir potekstes, plačiau pakomentuokite jos sukeliamus įspūdžius.

|  |
| --- |
|  |

3. Kokiame lietuvių literatūros kūrinyje pirmą kartą plėtojama knygos ir skaitymo tema?

|  |
| --- |
|  |

**Vertinimas: 0** (atsakymas neteisingas), **1** (atsakymas iš dalies teisingas, bet netikslus arba nebaigtas), **2** (atsakymas teisingas).

|  |
| --- |
|  |

**Taškų suma:**

**II UŽDUOTIS**

**Atsakykite į klausimus**:

1. Šia baltų grupės kalba kalbėjo žmonės, gyvenę dabartinės Latvijos teritorijos vakaruose, dabartinės Lietuvos teritorijos šiaurės vakaruose ir išnykę XVI-XVII a. pradžioje. Pirmi šia kalba kalbėjusios baltų tautos paminėjimai yra skandinavų sagose ir įvairiose IX-XI a. kronikose. Šia kalba kalbėję žmonės (kitaip nei lietuviai) išlaikė nepakeistą dvibalsį *ei* (plg. *Leypiaseme*, kai lietuvių yra *Lieplaukė*), o ši kalba ilgą laiką laikyta latvių kalbos dialektu. Kokia tai baltų kalba?

|  |
| --- |
|  |

2. Šio vieno seniausių Lietuvos miesto vardas atsirado iš lietuvių kalbos žodžio, kuris reiškia „aukšta, sausa pieva, apaugusi retais krūmais bei medžiais, miško aikštelė; iškirsta ar išdegusi miško vieta, skynimas“, o šio pamato vietovardžiai yra populiarūs Lietuvoje – žinoma nemažai vietų, turinčių tokį patį pamatinį žodį. Iš kitų Lietuvos miestų minėta vietovė išsiskiria didele kultūrų ir kalbų įvairove. Koks tai miestas?

|  |
| --- |
|  |

3. Šis žmogus, domėjęsis lietuvių kalbos giminyste su kitomis kalbomis, yra Mažosios Lietuvos kalbininkas, raštijos kūrėjas. XVIII a. jis išleido „Lietuvių-vokiečių, vokiečių-lietuvių kalbų žodyną“, laikomą pirmuoju lietuvių žodynu, į kurį įtraukta lietuvių tautosakos duomenų (patarlių, priežodžių). Kas buvo šis žmogus?

|  |
| --- |
|  |

4. Tai yra šnekamosios kalbos atmaina, vartojama atskirų visuomenės grupių, į kurias žmones gali jungti profesija, amžius, padėtis ar veikla. Šios kalbos atmainos žodžiai nuo bendrinės lietuvių kalbos žodžių skiriasi naujomis, neįprastai perkeltomis reikšmėmis, šioje kalbos atmainoje įprastiniai žodžiai gali būti keičiami ypatingais skoliniais, žodžiai gali būti ir savitai perdirbami. Ši kalbos atmaina yra linkusi greitai keistis, nes jos elementų vartojimas dažnai motyvuotas naujumu, neįprastumu. Kaip vadinama ši šnekamosios kalbos atmaina?

|  |
| --- |
|  |

**Vertinimas:** Už kiekvieną teisingą atsakymą skiriama po **1** tašką.

|  |
| --- |
|  |

**Taškų suma:**

**III UŽDUOTIS**

**Perskaitykite ištrauką ir atsakykite į klausimus.**

Tas, kuris ruošias rašyt, žodžius tegu renkas atsargiai

Ir lyg sėjėjas kai ką tegu atmeta, kitką – palieka.

Puikiai kalbėsi, jie išmonė tavo nuvalkiotą žodį

Vėl padarys nauju. O galbūt kartais jums reikia

Duoti vardus naujiems, tik ką sugalvotiems dalykams?

Kurti galėsit žodžius, negirdėtus senovės romėnams:

Laisvė tokia duodama, tik naudotis ja reikia saikingai.

Žodžiai nauji ir tik ką sukurti taps tuoj pripažinti,

Jeigu iš graikų versmės jie veršis, nedaug tenutolę.

Horacijus, *Poezijos menas*, ištrauka

1. Cituojamoje Horacijaus poemoje buvo išdėstyti patarimai literatūros kūrėjams. Trumpai pakomentuokite, kokia Horacijaus pažiūra į naujažodžius?

|  |
| --- |
|  |

2. Kas buvo žymiausias senovės graikų literatūros ir poetikos teoretikas?

|  |
| --- |
|  |

3. Vienoje šios poemos vietoje Horacijus teigė: „Dievo į sceną nevesk, jei veiksmo eiga to neprašo“. Kokia žymia fraze Antikos dramoje buvo apibūdinamas staigus, nemotyvuotas dievo pasirodymas, išsprendžiantis draminį konfliktą?

|  |
| --- |
|  |

4. Koks romėnų politikas ir filosofas viduramžių ir naujųjų laikų Europoje buvo laikomas pavyzdiniu oratoriumi?

|  |
| --- |
|  |

**Vertinimas: 0** (atsakymas neteisingas), **1** (atsakymas iš dalies teisingas, bet netikslus arba nebaigtas), **2** (atsakymas teisingas).

|  |
| --- |
|  |

**Taškų suma:**

**IV UŽDUOTIS**

*Lietuvos vietovardžių žodyne* ir *Lietuvių hidronimų etimologiniame žodyne* yra vietovardžiai *Avinkalnis*, kalnas (Kražiai), *Gervinkelis*, upė (Raseiniai), *Gulbinaraistis*, pieva (Alovė), *Katinravis*, upė (Raseiniai), *Katinupis*, upė (Naujamiestis), kurių pirmuosius dėmenis galima kildinti iš bendrinių žodžių arba iš jų atsiradusių tos pačios formos asmenvardžių.

**Atsakykite į klausimus:**

1. Kokiu darybos būdu padaryti visi pateikti vietovardžiai? Kokios kalbos dalies žodžiai yra jų pamatas?

|  |
| --- |
|  |

2. Kas darybos požiūriu sieja pirmuosius vietovardžių dėmenis – bendrinius žodžius, iš kurių galėjo atsirasti ir tos pačios formos asmenvardžiai? Nurodykite bent dvi bendrinių žodžių, iš kurių galėjo atsirasti ir tos pačios formos asmenvardžiai, darybos ypatybes.

|  |
| --- |
|  |

3. Ar kilmės požiūriu skiriasi vietovardžių *Danielplynė*, bala (Skriaudžiai), *Grigalžemis*, dirva (Karsakiškis) pirmieji dėmenys nuo Jums anksčiau pateiktų vietovardžių pirmųjų dėmenų? Atsakymą pagrįskite, nurodę vietovardžių *Danielplynė*, bala (Skriaudžiai), *Grigalžemis*, dirva (Karsakiškis) pirmuosius dėmenis ir pakomentavę jų kilmę.

|  |
| --- |
|  |

4. Kuo darybos požiūriu skiriasi pateiktų vietovardžių pirmieji dėmenys – bendriniai žodžiai, iš kurių galėjo atsirasti ir tos pačios formos asmenvardžiai, nuo vietovardžio *Avikapiai*, kapai (Paąžuoliai) pirmojo dėmens – bendrinio žodžio? Kodėl vietovardžio *Avikapiai*, kapai (Paąžuoliai) pirmasis dėmuo – bendrinis žodis – darybos požiūriu nesiskiria nuo vietovardžio *Aukštgirė*, miškas (Kvėdarna) pirmojo dėmenio – bendrinio žodžio?

|  |
| --- |
|  |

**Vertinimas: 0** (atsakymas neteisingas), **1** (atsakymas iš dalies teisingas, bet netikslus arba nebaigtas), **2** (atsakymas teisingas).

|  |
| --- |
|  |

**Taškų suma:**

**V UŽDUOTIS**

**Pasirinkite (pabraukite) tinkamus atsakymus:**

1. **Kuris iš nurodytų šiandienos lietuvių rašytojų yra dramaturgas?** 
   * + 1. Sigitas Parulskis
       2. Kornelijus Platelis
       3. Julius Sasnauskas
2. **Kuri iš nurodytų lietuvių prozininkių yra istorinių romanų autorė?**
   * + 1. Laura Sintija Černiauskaitė
       2. Giedra Radvilavičiūtė
       3. Kristina Sabaliauskaitė
3. **Kuris iš nurodytų literatūros kūrėjų buvo kunigas?** 
   * + 1. Vincas Kudirka
       2. Antanas Strazdas
       3. Adomas Mickevičius

**Vertinimas:** Už kiekvieną teisingą atsakymą **po 2 taškus**.

|  |
| --- |
|  |

**Taškų suma:**

**VI UŽDUOTIS**

Lentelėje nurodyti Lietuvos patarmių pavadinimai. Į kiekvieną tuščią lentelės grafą iš pateikto sąrašo įrašykite po tris gyvenamųjų vietų pavadinimus, kurie yra nurodytos patarmės teritorijoje.

**Gyvenamųjų vietų pavadinimai**: Alsėdžiai, Baisiogala, Kazlų Rūda, Kėdainiai, Kražiai, Mažeikiai, Molėtai, Prienai, Ramygala, Raseiniai, Rokiškis, Rozalimas, Seda, Šeduva, Tauragė, Vilkaviškis, Vyžuonos, Žagarė.

|  |  |
| --- | --- |
| **Patarmė** | **Gyvenamųjų vietų pavadinimai** |
| pietų žemaičiai raseiniškiai |  |
| rytų aukštaičiai panevėžiškiai |  |
| rytų aukštaičiai uteniškiai |  |
| šiaurės žemaičiai telšiškiai |  |
| vakarų aukštaičiai kauniškiai |  |
| vakarų aukštaičiai šiauliškiai |  |

**Vertinimas:** Už kiekvieną gerai užpildytą lentelės grafą – įrašytus tris tinkamus vietovardžius skiriami **2** **taškai**. Už įrašytus du tinkamus vietovardžius skiriamas **1 taškas**. Į lentelę įrašius vieną tinkamą vietovardį taškų neskiriama.

|  |
| --- |
|  |

**Taškų suma:**

**VII UŽDUOTIS**

**Perskaitykite ištrauką ir atsakykite į klausimus.**

Rašai, jog savo draugui patikėjai man perduoti laišką. Toliau įspėji, kad nepasakočiau jam visko apie tave, nes ir pats nesi įpratęs taip daryti. Taigi tame pačiame laiške ir pavadinai jį draugu, ir išsigynei. Bala nematė, jei šį žodį pavartojai bendrąja prasme, pavadindamas draugu, kaip kad per rinkimus visus kandidatus vadiname garbingais vyrais arba sutiktus praeivius sveikiname kreipdamiesi „pone“, jei neprisimename vardo. Bet jei ką nors laikai draugu ir nepasitiki juo kaip pats savimi, smarkiai klysti ir nepakankamai supranti tikrosios draugystės jėgą. Su draugu samprotauk apie viską, bet pirmiausia pamąstyk apie jį patį. Draugystę reikia įvertinti prieš susidraugaujant, o susidraugavus – pasitikėti ja. Atvirkščiai daro tie, kurie, priešingai Teofrasto nurodymams, įvertina tada, kai įsimyli, o įvertinę nustoja mylėti. Ilgai galvok, ar verta tau susidraugauti. Nusprendęs – atiduok širdį ir drąsiai kalbėkis su draugu kaip pats su savimi.

Seneka, *Laiškai Liucilijui*, „Trečias laiškas“, ištrauka.

1. Savais žodžiais išplėtokite pagrindinę šio teksto mintį ir argumentuotai patvirtinkite arba paneikite, jog draugyste reikia pasitikėti kaip pačiu savimi.

|  |
| --- |
|  |

2. Trumpai charakterizuokite šio teksto autorių ir jo kūrybą.

|  |
| --- |
|  |

3. Kokiu tarptautiniu žodžiu vadinami laiškai, laiškų forma sukurti tekstai ar juos nagrinėjanti tyrimų sritis?

|  |
| --- |
|  |

4. Kieno laiškuose ir kada pirmą kartą paminėta Lietuvos sostinė Vilnius?

|  |
| --- |
|  |

**Vertinimas:**

**1 klausimas: 0** (atsakymas nepateiktas), **1** (atsakymas iš dalies teisingas, bet neišplėtotas), **4** (atsakymas pagrįstas, kūrybiškai išplėtotas).

**2-4 klausimai: 0** (atsakymas neteisingas), **1** (atsakymas iš dalies teisingas, bet netikslus arba nebaigtas), **2** (atsakymas teisingas).

|  |
| --- |
|  |

**Taškų suma:**

**VIII UŽDUOTIS**

**Pateikti sakiniai iš lietuvių kalbos tarmių**:

*Čia reikia žmogaus, o ne tokio vėjo papliauškos*. (Tauragė)

*Gavau nuo mamos vėjo, kad ne laiku grįžau*. (Marijampolė)

*Geras šuo ant vėjo neloja*. (Veliuona)

*Išėjo su kiauru maišu vėjų gaudyti*. (Šakiai)

*Jau tas vaikas tikras vėjo pamušalas – nieko doro iš jo neišeis*. (Klovainiai)

*Kaip pinigai keitėsi, viską vėju reikėjo paleisti*. (Kapčiamiestis)

*Kiek gali su tokiu vėjo papučiamu arkliu pavežti*. (Marijampolė)

*Prieš vėją nepapūsi, tik grynas liksi*. (Gervėčiai)

*Vaikai išvažiavo, kaip vėjas visus iš kaimo išpūtė*. (Žilinai)

**Atsakykite į klausimus**:

1. Pateiktuose sakiniuose raskite du tą pačią reikšmę turinčius frazeologizmus ir juos parašykite, nurodykite jų reikšmę.

|  |
| --- |
|  |

2. Sakinyje *Kiek gali su tokiu vėjo papučiamu arkliu pavežti*, kuriame kirčiuoti visi žodžiai, raskite trumpuosius nekirčiuotus skiemenis ir juos parašykite. Apibendrinkite, kas yra visų Jūsų parašytų trumpųjų nekirčiuotų skiemenų centras.

|  |
| --- |
|  |

3. Sakinyje *Gavau nuo mamos vėjo…* pavartotas žodis *grįžau*, nes balse *į* žymimas garsas giminiškų žodžių šaknyse kaitaliojasi su kitais garsais. Parašykite, kokiomis balsėmis (be minėtos *į*) žymimi giminiškų žodžių šaknyse besikaitaliojantys garsai. Nurodykite bent du priebalsius, prieš kuriuos būna giminiškų žodžių šaknyse besikaitaliojantys balsiai.

|  |
| --- |
|  |

4. Kokia kalbos dalis yra sakinyje vartojamas žodis *čia*, plg. *Čia reikia žmogaus…*? Parašykite dar bent dvi kalbos dalis, kuriomis kituose sakiniuose gali būti žodis *čia*.

|  |
| --- |
|  |

5. Ar skiriasi tarinių raiška sakiniuose *Išėjo su kiauru maišu vėjų gaudyti* ir *Kiek gali su tokiu vėjo papučiamu arkliu pavežti*? Kodėl taip manote?

|  |
| --- |
|  |

6. Sukirčiuokite sakinyje *Jau tas vaikas…* vartojamo žodžio *pamušalas* vienaskaitos vardininką ir nurodykite jo kirčiuotę. Ar veikia šiame žodyje priešpaskutinio (antrojo nuo galo) skiemens taisyklė?

|  |
| --- |
|  |

7. Gramatinių centrų jungimo požiūriu nurodykite pateikto sudėtinio sakinio *Jau tas vaikas tikras vėjo pamušalas – nieko doro iš jo neišeis* rūšį. Ką šiame sakinyje skiria brūkšnys?

|  |
| --- |
|  |

**Vertinimas: 0** (atsakymas neteisingas), **1** (atsakymas iš dalies teisingas, bet netikslus arba nebaigtas), **2** (atsakymas teisingas).

|  |
| --- |
|  |

**Taškų suma:**

**IX UŽDUOTIS**

**Perskaitykite ištrauką ir atlikite užduotis.**

[…]

šmėžuojant sunkvežimiams, autobusams,

stūkso tarp skeveldrų ir gargažių,

nugriautas bokštas, išdaužyti jos aukšti langai,

bet saulėj, begalinės

erdvės tyloj ir spindesy

regėsi ją – senovinę, didingą, gražią,

išniekintose kapinėse sąvartynai, šiukšlės,

tik šviesa kaip tuokart,

garbingas vardas sienos balto marmuro lentoj

iškaltas, prisiartinsi –

čia ilsis Vilniaus architektas

Katedros statytojas **………………….,**

čia už jo vėlę

prašom sukalbėti „Amžinąjį atilsį“…

Marcelijus Martinaitis, „Šv. Stepono“, ištrauka.

1. Brūkšniu pažymėtoje teksto vietoje įrašykite trūkstamą eilėraščio frazę – Vilniaus Katedros architekto, palaidoto Vilniaus Šv. Stepono bažnyčioje, kuri yra šio eilėraščio tema, vardą ir pavardę.

2. Kuriame amžiuje buvo pastatyta dabartinė Vilniaus Katedra? Koks jos architektūrinis stilius?

|  |
| --- |
|  |

3. Nurodykite žymiausią to paties laikotarpio lietuvių literatūros kūrinį.

|  |
| --- |
|  |

**Vertinimas: 0** (atsakymas neteisingas), **1** (atsakymas iš dalies teisingas, bet netikslus arba nebaigtas), **2** (atsakymas teisingas).

|  |
| --- |
|  |

**Taškų suma:**

**X UŽDUOTIS**

Lentelėje pateikti lietuvių kalbos žodžiai ir juos atitinkantys latvių ir prūsų kalbų žodžiai. Naudodamiesi atitikmenimis lentelėje parašykite prūsų kalbos žodžių šaknis.

|  |  |  |
| --- | --- | --- |
| **Lietuvių kalbos žodis** | **Latvių kalbos žodis** | **Prūsų kalbos žodis ar jo šaknis** |
| beržas | bērzs | berse |
| diena | diena |  |
| Dievas | Dievs | Deiwas |
| genys | dzenis | (ayte)genis ‘(mažasis) genys’ |
| labas | labs | labs |
| langas | logs | lanxto |
| medus | medus |  |
| pirmas | pirmais | pirmas |
| žirgas | zirgs |  |

**Vertinimas**

Už kiekvieną teisingai parašytą prūsų kalbos žodžio šaknį – **1 taškas**.

|  |
| --- |
|  |

**Taškų suma:**

**XI UŽDUOTIS**

**Užpildykite lentelę.**

|  |  |  |  |  |
| --- | --- | --- | --- | --- |
| **Kūrinys** | **Laikotarpis** | **Autorius** | **Kūrinio žanras** | **Kūrinio kalba** |
| Lietuviai prie Laptevų jūros |  |  |  |  |
| Gražina |  |  |  |  |
| Romeo ir Džiuljeta |  |  |  |  |

**Vertinimas:** Už kiekvienos skilties teisingą atsakymą po 0,5 taško.

|  |
| --- |
|  |

**Taškų suma:**

**XII UŽDUOTIS**

Toliau pateikti lietuvių kalbos veiksmažodžiai: *aidėti, baltinti*, *kaboti*, *laužyti*, *megzti*, *plisti*, *siūti*, *skandinti*, *statyti, šlamėti, šlapti, tupėti.*

**Atsakykite į klausimus:**

1. Šie žodžiai gali būti padalinti į dvi grupes, kurių vienos veiksmažodžiai rodo aktyvių veikėjų veiksmus, nukreiptus į objektą. Iš pateikto žodžių sąrašo pateikite bent keturis tokius veiksmažodžius. Kokiu linksniu įprastai reiškiamas objektas, sakiniuose vartojant šiuos veiksmažodžius?

|  |
| --- |
|  |

2. Veiksmažodis *kepinti* yra priežastinis veiksmažodis, kuris žymi veiksmą, atliekamą tam, kad kas nors įvyktų, susidarytų tam tikra situacija. Kurie iš Jums pateiktų veiksmažodžių taip pat yra priežastiniai veiksmažodžiai? Pakomentuokite, kuo veiksmo žymėjimo požiūriu nuo jų skiriasi veiksmažodžiai *siūdinti*, *keldinti*?

|  |
| --- |
|  |

3. Kokius du žodžius iš pateiktų veiksmažodžių priskirsite tai pačiai reikšminei veiksmažodžių grupei kaip ir žodį *pūti*? Kas būdinga veiksmui, kurį nusako šie veiksmažodžiai?

|  |
| --- |
|  |

4. Kokius du žodžius iš pateiktų veiksmažodžių priskirsite taip pačiai reikšminei veiksmažodžių grupei kaip ir žodį *čiulbėti*? Ar prie šios reikšminės veiksmažodžių grupės tiktų priskirti žodį *bėgti*?

|  |
| --- |
|  |

**Vertinimas: 0** (atsakymas neteisingas), **1** (atsakymas iš dalies teisingas, bet netikslus arba nebaigtas), **2** (atsakymas teisingas).

|  |
| --- |
|  |

**Taškų suma:**